আজ মক ভোট ঃ ২৪ নম্বর ওয়ার্ডের সোনাপোতা সরকারি প্রাথমিক বিদ্যালয় এবং ২৭ নম্বর ওয়ার্ডের পিটিআই জসিম উদ্দিন হোস্টেল কেন্দ্রে ইলেকট্রনিক ভোটিং মেশিন(ইভিএম) এর মাধ্যমে ভোটগ্রহণ হবে আজ সোমবার। আজ সকাল ১০টা হতে দুপুর ২টা পর্যন্ত এ দু’টি কেন্দ্রে ইভিএম পদ্ধতিতে মক(ডেমো) ভোট দেবেন ২৯৭৮জন ভোটার। এর মধ্যে সোনাপোতা স্কুল কেন্দ্রের চারটি কক্ষে এক হাজার ৯৯ জন মহিলা এবং পিটিআই জসিম উদ্দিন হোস্টেল কেন্দ্রের ছয়টি কক্ষে এক হাজার ৮৭৯জন পুরুষ ভোটারকে ইভিএম পদ্ধতিতে ভোট দিতে হবে। আজ মক(ডেমো) ভোট হলেও আগামীকাল যথারীতি সকাল ৮টা থেকে বিকেল ৪টা পর্যন্ত অন্যান্য কেন্দ্রের ন্যায় এ দু’টি কেন্দ্রেও ভোটগ্রহণ হবে। শুধুমাত্র পার্থক্য হচ্ছে অন্যান্য কেন্দ্রগুলোতে ব্যালট পেপারের মাধ্যমে ভোট হলেও মাত্র দু’টি কেন্দ্রে হবে ডিজিটাল ব্যালটে অর্থাৎ ইভিএম-এ। ইভিএম পদ্ধতির ভোট গ্রহণের জন্য উক্ত দু’টি কেন্দ্রের ভোটারদের মধ্যে গত পাঁচদিন ধরে প্রচারনা চালিয়েছে নির্বাচন কমিশন।